דיווח: לראשונה - האייפון הבא יגיע בלי מטען באריזה | גיקטיים
דיווח: לראשונה – האייפון הבא יגיע בלי מטען באריזה
אושרי אלקסלסי 29.06.2020	20 תגובות אינטרנט
תחזית של האנליסט הבכיר מינג-צ’י קו טוענת כי הענקית האמריקאית תמכור את מטען מהיר בעלות נוספת
אחרי כנס המפתחים של אפל, WWDC 2020, נשואות עיניהם של אנליסטים וחובבי טכנולוגיה לעבר האירוע החשוב הבא של אפל – השקת האייפונים החדשים. למרות שגם האירוע הזה יהיה ככל הנראה שונה מהרגיל עקב וירוס הקורונה והמגבלות, לאנליסטים יש תחזיות מעניינות מאוד, לגבי ההכרזות של החברה.
רוצים להטעין? פתחו את הארנק
דגמי האייפון 12 שאמורים לצאת לשוק עד סוף השנה לא יגיעו עם שנאי-למטען בקופסה, כשאפל תציע לרוכשים אפשרות לרכוש את החלק החסר בעלות נוספת. כך טוען מינג-צ’י קו, אחד מהאנליסטים הבכירים והנחשבים בכל מה שקשור לאפל, בתחזית חדשה שפרסם. קו אישר גם תחזית של אנליסטים מטעם Barclay’s שטענו כי ארבעת הדגמים החדשים יגיעו בלי אוזניות ה-EarPods החוטיות בקופסה.
במקום זאת, מעריך קו כי הדגמים החדשים של החברה – שבדרך כלל מוצגים באזור חודש ספטמבר – יגיעו רק עם כבל הטעינה עצמו. במקביל, צפויה להציג אפל שנאי טעינה חדש בהספק של 20 וואט, שיהיה זמין לרכישה למעוניינים בכך. קו אומר כי המהלך מגיע לצד הפסקת ייצור מטעני ה-5 וואט המגיעים עם רוב דגמי האייפון ומטעני ה-18 וואט המהירים המגיעים עם דגמי האייפון 11 פרו ו-11 פרו מקס, ומתחברים עם כבל USB-C ל-Lightning.
אם אפל אכן תיישר קו עם התחזיות של האנליסט, מדובר באירוע תקדימי (עוד אחד אחרי המעבר למעבדי ARM) – אלו יהיה דגמי האייפון הראשונים שלא יגיעו עם מטען בקופסה לראשונה מאז השקת דגמי האייפון הראשונים ב-2007.
מקור: מתוך הטוויטר של Mr-white
קו טוען כי הסרת המטענים מהקופסה של דגמי האייפון החדשים, ובעתיד הקרוב גם מדגמי האייפון SE 2, נובעת מרצונה של אפל להוזיל את העלויות שכרוכות בהטמעת רכיבי 5G בדגמים החדשים של האייפון ומהרצון שלה למכור את האייפון 12 במחיר הזהה לזה של ה-11. בנוסף, הוצאת האוזניות והמטען מהקופסאות יקטינו את גודלן, ובכך יאפשרו לאפל להעמיס יותר מכשירים פר משלוח ובכך לחסוך עלויות נוספות.
מטען ה-20 וואט צפוי להגיע בגודל הדומה לזה של מטען ה-18 וואט הקיים, כשהוא מתחבר עם כבל USB-C ל-Lightning ובכך להטעין במהירות גבוהה יותר את האייפונים. תמונת המטען החדש כבר הודלפה לרשת על ידי מדליף אנונימי בטוויטר.
על פי התחזיות של Barclay’s, כבל הטעינה שיגיע עם האייפונים החדשים יהיה תואם למטען החדש שיימכר בנפרד – כבל USB-C ל-Lightning. מדובר במהלך מוזר מאוד מצד אפל, במיוחד מכיוון שמדובר בכבל לא מאוד פופולרי, שלא יתחבר כלל למטענים הישנים שלה מלבד אלו של דגמי ה-11 פרו ו-11 פרו מקס.
20 תגובות על "דיווח: לראשונה – האייפון הבא יגיע בלי מטען באריזה"
גם דיגמי הפרו לא יקבלו מטען באריזה?
נהדר! מי צריך מטען בכלל?
אז עכשיו החברה הבזויה מוכרת פלאפון בלי מטען? לאיזה שפל עוד הם יכולים להגיע? רק הלקוחות שלהם יותר שפלים מהם!
הלקוחות שלהם שפלים ומכינים מצות מדם ילדים שמשתמשים באנדרואיד!
למה הכרזה של אנליסט (שלא קשור לאפל), נהפכה פתאום לדבר חד משמעי? אף אחד לא אמר שזה יקרה, תפסיקו לעשות קליק בייט ולנסות לרמות צופים!
עכשיו נצטרך לשלם על מטען
טוב כבר הגיעו לרמה של לשלוח את הטלפון בלבד, הצעד הבא לשלוח אותו עם כמה חלקים חסרים שתקנו בנפרד.
אפשר להסתכל על זה בעין עקומה ואפשר גם להסתכל על זה בהיגיון (תנו לי מינוס לתגובה אם אתם רוצים שלא להסתכל על זה בהיגיון). הרי לא סביר שאפל תמכור מכשיר שאי אפשר להשתמש בו. אם צרכנים יקנו את המכשיר, יפתחו ויגלו שהם צריכים לחזור לחנות כדי לקנות מטען, אזי כל חווית הרכישה שאפל כל כך עמלה עליה (החנויות, הקופסאות וכו׳) נזרקת לפח. לכן, המטען חייב להיות איפשהו בתמונה. סביר להניח שאפל יוצאת מאחת משתי הנקודות הבאות: – או שסקר שעשתה מראה שלרבים מלקוחותיה כבר יש מטען אלחוטי איפשהו בבית (הרי לא צריך מטען ספציפי של אפל כדי להטעין) ולכן הם… Read more »
Alyyyx
או במילה אחד
עדר הכבשים יתנו לנו אלף ואחת תירוצים למה המהלך הזה של אפל הוא חכם וגאוני
הוא לא חכם או גאוני. הוא פשוט מה שהוא. החלטה שנובעת מסיבות עסקיות. אם הן לא נכונות, ההחלטה תתהפך כי אפל שואפת לעשות כסף והצרכנים שואפים לקנות בכסף שלהם מה שעושה להם טוב. אם זה לא יעשה להם טוב, הם יפסיקו לקנות לאורך זמן וההחלטות העסקיות ישתנו.
מינג צי קו
האייפון 12 יגיע ללא אייפון 12 בקופסא
איך דיווח אם זו השערה של מישהו שלא קשור לחברה?
אנליסט מטומטם חחח
אייפון 13 יגיע עם שקית טרנזיסטורים ודבק נגרים במקום מעבד
זה לא סתם מטען זה icharger, זה ממש מעליב לקרוא לicharger מטען. וזה בטח יעלה כמו REDMI 9A של שיאומי כולל כבל ומטען באריזה אבל העיקר שיש סמל של תפוח נגוס על הטלפון.
קשה לי להאמין שזה נכון. יכול להיות שהם יוציאו מטען אלחוטי מסגנון QI אשר יש לו הטענה איטית. ואם ירצו הטענה מהירה יציעו את המטען המהיר בתשלום נוסף. אין שום הגיון לקנות מכשיר צורך חיי סוללה מבלי האפשרות להטעין אותו. הטלפון הוא לא חד פעמי עם כל הכבוד. כנראה מצאו דרך להטעין את הסלולארי בדרך אחרת כמו אור או QI.
יאללה מה עפתם. יש היום בנאדם בעולם בלי 5 קוביות טעינה בבית לפחות?? חבל על כל הפלסטיק. צעד מבורך
אם כבר ללא מטען, אז אפשר גם לוותר על הסוללה ולמכור אותה בנפרד.
“הסוללות אינן כוללות”
אולי פשוט ימכרו את האייקון של התפוח ואנשים ידביקו אותו על טלפון? אפשר נניח של שיאומי
עקבו אחרי iphone 12 iphone 12
עקבו אחרי אייפון 12 אייפון 12
עקבו אחרי ברקלייס ברקלייס
עקבו אחרי מטענים מטענים
עקבו אחרי מינג-צ'י קו מינג-צ'י קו
עקבו אחרי תחזיות תחזיות
הבא דיווח: מאות עובדים של TripActions פוטרו בשיחת זום
קודם דיווח: לארי פייג’ וטים קוק בשיחות חשאיות למציאת הסדר פטנטים בין החברות